cyanic-selkie/wikianc huggingface dataset:
ไดโอรามา (อัลบั้ม)
การตอบรับ
โรลลิงสโตน นิตยสารดนตรีให้ดาวแก่อัลบั้ม ไดโอรามา 3 จาก 5 ดาว และ มาร์ก เคมป์ นักวิจารณ์ได้ยกย่องพัฒนาการทางดนตรีของซิลเวอร์แชร์ กล่าวว่าวงนี้มีการพัฒนาขึ้นอย่างมาก มีความอิสระทางดนตรี แตกต่างจากผลงานอัลบั้ม ฟรอกสตอมป์ อัลบั้มแรกของพวกเขา มาร์กกล่าวชมถึงการ "เรียบเรียงดนตรีในแบบวงออร์เคสตรา, การเปลี่ยนช่วงทำนองเพลงอย่างที่ไม่สามารถคาดเดาได้ และเป็นเพลงป็อปที่ให้ความรู้สึกประหลาด" เช่นเดียวกับปาร์กส ผู้เรียบเรียงดนตรีที่ตั้งใจให้ดนตรีของอัลบั้มนี้ "กว้างและหนาขึ้น" เขาโต้แย้งว่าความแข็งแกร่งของอัลบั้มเกิดขึ้นมาพร้อมกับความมั่นใจของจอห์น ส ผลลัพธ์คือผลงานคุณภาพในเพลง "เวิลด์อัปพอนยัวร์โชวเดอร์" "ทูนาอินเดอะไบรน" และ "อาฟเตอร์ออลดีสเยียร์ส" อย่างไรก็ตามเพลง "วิทเอาต์ยู" แสดงให้เห็นถึงแนวเพลงเดิมของซิลเวอร์แชร์ จากบทวิจารณ์ของมาร์ก ยังระบุว่า "เป็นท่อนฮุกอย่างเอ็มทีวีชอบ"
แบรดลีย์ ทอร์รีโน นักวิจารณ์จากเว็บไซต์ออลมิวสิกให้ดาวแก่อัลบั้ม ไดโอรามา 4 ดวง และให้เป็นอัลบั้มคัดสรรของออลมิวสิก เขาเริ่มต้นบทวิจารณ์ด้วยพัฒนาการทางดนตรีของซิลเวอร์แชร์ที่พัฒนาขึ้นจากอัลบั้ม ฟรอกสตอมป์ ว่าน่าประทับใจ และอัลบั้ม ไดโอรามา ทำให้เห็นว่าวงนี้ในที่สุดก็เติบโตได้ด้วยตัวของพวกเขาเอง ในการนี้งานสร้างของบอตทริลล์ ก็ได้รับการยกย่องเทียบกับผลงานของบิกคันทรีและยูทู ขณะที่จอห์นส "เสียงอันอวบอิ่มและสำเนียงติดหูอย่างน่าตกใจ ที่ขาดความเพลิดเพลินไปในผลงานชุดแรก ๆ ของพวกเขา" สำหรับคำวิจารณ์โดยทอร์รีโนกับ 2 เพลงในอัลบั้ม เขาอธิบายว่า ได้รับอิทธิพลจากกูกูดอลส์ ในเพลง "วิทเอาต์ยู" แต่เป็นการหักมุมที่ไม่น่าต้อนรับ และรู้สึกว่าในเพลง "วันเวย์มูล" วงจะกลับไปสู่ดนตรีกรันจ์ของพวกเขา
เจมส์ แจม จากนิตยสาร เอ็นเอ็มอี วิจารณ์อัลบั้ม ไดโอรามา ว่าเป็น "ผลผลิตเพลงร็อกออสเตรเลียที่เหนือความคาดหมาย" เจมส์เปรียบเทียบซิลเวอร์แชร์กับไบรอัน อดัมส์ ในความพยายาม "ความเสี่ยงในการเสนอแนวดนตรีใหม่" "ทูนาอินไบรน์" ที่ "ดูเสแสร้งและอวดเบ่ง" ขณะที่เขามองภาพรวมอัลบั้มว่า "ไม่น่าเกลียด" โดยเฉพาะเมื่อเปรียบเทียบกับอดีตที่ผ่านมาของวง เจมส์ยังกล่าวต่อไปว่า "วงนี้ไม่พยายามที่มีสาระดนตรีให้ดูเป็นผู้ใหญ่ แต่แค่ต้องการให้ผู้ใหญ่ประทับใจมากกว่า"
นิกกิ ทรานเตอร์ จากเว็บไซต์เพลงป็อป ป็อปแมตเตอร์ส กล่าวว่าอัลบั้มมีความเป็นผู้ใหญ่ และยกย่องทุกอย่างตั้งแต่ปกอัลบั้มไปถึงเมโลดี้เพลงป็อปที่ละเมียดละไม" ทรานเตอร์กล่าวยกย่องอัลบั้ม ไดโอรามา ที่แตกต่างจากภาพดนตรีออสเตรเลียที่ "คล้ายคลึงกันมาก" เพลงส่วนใหญ่ในอัลบั้มเป็นเพลงในขั้นดี เธอคือว่าเพลง "เดอะเกรเทสวิว" เป็นเพลงที่อิสระจาก "เสียงอู้อี้ของวงออเคสตรา" และเพลง "อาฟเตอร์ออฟดีสเยียรส์" ปกคลุมไปด้วยเสียงของฮอร์น เนื้อเพลงที่ใคร่ครวญและนุ่มนวล และเสียงขับร้องที่ไม่อาจลืมเลือนได้"
ร็อบ โอ'คอนเนอร์ จากเว็บไซต์ ยาฮู! วิจารณ์อัลบั้ม ไดโอรามา ในเชิงบวก กล่าวว่าอัลบั้มนี้มีพัฒนาการขึ้นอย่างมากเมื่อเทียบกับอัลบั้มที่พวกเขาออก ในสมัยมัธยม เพลงป็อปในอัลบั้มได้แก่เพลง "เลิฟยัวร์ไลฟ์" และ "ทูมัชออฟนอตอีนาฟ" เป็นเพลงที่ลื่นไหล และร็อบก็ยกย่องจอห์นสสำหรับ "การกระซิบเนื้อเพลงที่สง่าและบอบบาง" ซึ่งในอดีตจะเป็นการ "ตะโกนในความกังวล" นอกจากนั้นยังเปรียบเทียบดนตรีคล้ายกับเอลเลียต สมิธ คำวิจารณ์หลักของอัลบั้มนี้ยังคง "พยายามผูกพันกับกรันจ์" เขารู้สึกว่าการละทิ้งความรู้สึกจะทำให้วงพัฒนาได้อย่างเต็มที่
ชาร์ตและรางวัล
ไดโอรามา ขึ้นชาร์ตในอันดับสูงสุดของชาร์ตออสเตรเลีย อยู่บนชาร์ตอัลบั้มเออาร์ไอเอนาน ประมาณ 50 สัปดาห์ โดยอยู่อันดับที่ 1 เป็นเวลา 1 สัปดาห์ ซึ่งไม่สอดคล้องกับประเทศอื่นๆ ที่อัลบั้มอยู่บนชาร์ตน้อยกว่าหรือเท่ากับ 10 สัปดาห์ แม้จะขึ้นชาร์ตอันดับสูงสุดที่ 7 ในนิวซีแลนด์
คณะผู้สร้างอัลบั้ม
บุคคลสนับสนุน
กรณิศ เล้าสุบินประเสริฐ
กรณิศ เล้าสุบินประเสริฐ (เกิด 9 มิถุนายน พ.ศ. 2548) เป็นนักร้อง นักแสดง และนักพากย์ชาวไทย
กรณิศเริ่มงานในวงการบันเทิงตั้งแต่อายุ 7 ปี มีผลงานเริ่มแรกเป็นการแสดงในละครโทรทัศน์เรื่อง ยมบาลเจ้าขา (พ.ศ. 2556) และมีชื่อเสียงจากการเข้าประกวดร้องเพลงหลายรายการ รวมถึง เดอะเทรนเนอร์ ปั้นฝันสนั่นเวที (พ.ศ. 2556), เดอะวอยซ์ คิดส์ ไทยแลนด์ (พ.ศ. 2557), และ เด็กร้องก้องโลก (พ.ศ. 2560) ซึ่งทำให้มีผลงานติดตามมาในหลายแขนง ทั้งละครโทรทัศน์ ละครเวที ภาพยนตร์ ตลอดจนการพากย์เสียง การแสดงของกรณิศในละครเรื่อง วาสนารัก (พ.ศ. 2563) ทำให้กรณิศได้รับรางวัลในสาขานักแสดงดาวรุ่งหญิงยอดเยี่ยม
ใน พ.ศ. 2563 กรณิศผ่านการแข่งขันในรายการ โฟร์อีฟเกิร์ลกรุปสตาร์ จึงได้เป็นสมาชิกของโฟร์อีฟ เกิร์ลกรุปที่จัดตั้งขึ้นใหม่
ประวัติ
กรณิศเกิดเมื่อ 9 มิถุนายน พ.ศ. 2548 สำเร็จการศึกษาระดับประถมศึกษาและมัธยมศึกษาตอนต้นที่โรงเรียนปัญจทรัพย์ ดินแดง มัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร เอกดุริยางคศิลป์ และใน พ.ศ. 2566 เข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ วิชาเอกการแสดงและกำกับการแสดงภาพยนตร์
อาชีพ
กรณิศชื่นชอบการร้องเพลง จึงให้บิดามารดาพาไปเรียนร้องเพลง โดยใฝ่ฝันจะเป็นนักแสดง นักแต่งเพลง นักร้อง และศิลปินเกิร์ลกรุปที่เต้นและแร็ป
เมื่ออายุ 7 ปี กรณิศจึงได้เริ่มงานในวงการบันเทิง ผลงานการแสดงแรก คือ ละครโทรทัศน์เรื่อง ยมบาลเจ้าขา เมื่อ พ.ศ. 2556
กรณิศยังเข้าประกวดร้องเพลงในรายการต่าง ๆ โดยเริ่มจากรายการ เดอะเทรนเนอร์ ปั้นฝันสนั่นเวที ปี 5 ใน พ.ศ. 2556 ซึ่งกรณิศแสดงความสามารถด้วยการร้องเพลงสามเพลงพร้อมเปลี่ยนชุดบนเวทีและเต้น ต่อมาใน พ.ศ. 2557 กรณิศเข้าร่วมรายการ เดอะวอยซ์ คิดส์ ไทยแลนด์ ฤดูกาลที่ 2 และผ่านเข้ารอบห้าคนสุดท้าย ทำให้กรณิศเป็นที่รู้จักมากขึ้นและมีผลงานอื่น ๆ ติดตามมา จากนั้นใน พ.ศ. 2560 กรณิศเข้าร่วมรายการ เด็กร้องก้องโลก โดยร้องเพลง "ความในใจ" ของสุเทพ วงศ์กำแหง
ภายหลัง กรณิศได้เข้าร่วมคัดเลือกเป็นศิลปินของวายจีเอนเตอร์เทนเมนต์ที่ประเทศเกาหลีใต้ ก่อนเข้าร่วมการแข่งขันในรายการ โฟร์อีฟเกิร์ลกรุปสตาร์ ซึ่งออกอากาศทางเวิร์คพอยท์ทีวี ประเทศไทย เมื่อ พ.ศ. 2563 เพื่อแสวงหาสมาชิกของเกิร์ลกรุปไทยที่จะจัดตั้งขึ้นใหม่นามว่าโฟร์อีฟ ในการแข่งขันดังกล่าว กรณิศได้รับเลือกเป็นผู้มีความสามารถโดดเด่นที่สุด และได้รับหมวกสำหรับผู้แข่งขันที่ทรงคุณค่ายิ่ง (เอ็มวีพี) กรณิศจึงได้รับเลือกเป็นหนึ่งในสมาชิกเจ็ดคนของโฟร์อีฟ โดยเป็นสมาชิกที่อายุน้อยที่สุดของโฟร์อีฟ
ใน พ.ศ. 2563 กรณิศยังได้รับบทบาท "ใกล้รุ่ง" หญิงสาวนักแสดงลิเกแห่งเมืองนครสวรรค์ในละครโทรทัศน์เรื่อง วาสนารัก การแสดงดังกล่าวทำให้สมัชชานักจัดรายการข่าววิทยุโทรทัศน์หนังสือพิมพ์แห่งประเทศไทยมอบรางวัลหงส์อวอร์ด (โล่สุวรรณหงส์) สาขานักแสดงดาวรุ่งหญิงยอดเยี่ยม แก่กรณิศ
แบตเทิลฟีลด์ 4
แบตเทิลฟีลด์ 4 (Battlefield 4) เป็นวิดีโอเกมยิงมุมมองบุคคลที่หนึ่งที่พัฒนาด้วย EA DICE และผลิดโดย อิเล็กทรอนิก อาตส์ ปล่อยตัววันที่ 29 ตุลาคม 2556 โดยเกมนี้เล่นได้สำหรับไมโครซอฟท์ วินโดวส์, เพลย์สเตชัน 3,เพลย์สเตชัน 4 เอกซ์บอกซ์ 360 และ เอกซ์บอกซ์ วัน
รูปแบบการเล่น
การแสดงผลหัวของเกม (HUD) ประกอบด้วยสี่เหลี่ยมผืนผ้าเล็ก ๆ สองรูป มุมซ้ายล่างมีแผนที่ขนาดเล็กและเข็มทิศสำหรับการนำทางและมีการแจ้งเตือนวัตถุประสงค์ที่เรียบง่าย ด้านล่างขวามีเคาน์เตอร์กระสุนขนาดกะทัดรัดและเครื่องวัดเลือด การแสดงด้านขวาบนจะเป็นการแจ้งเตือนการฆ่าของผู้เล่นทุกคนในเกม ในด้านบนซ้ายจะมีหน้าต่างแชทเมื่ออยู่ในโหมดผู้เล่นหลายคน แผนที่ขนาดเล็กรวมถึงหน้าจอเกมหลักแสดงสัญลักษณ์สามประเภทคือสีน้ำเงินสำหรับพันธมิตรสีเขียวสำหรับ squadmates และสีส้มสำหรับศัตรูซึ่งใช้กับการโต้ตอบทั้งหมดในสนามรบ
การปรับแต่งอาวุธเป็นไปอย่างกว้างขวางและได้รับการสนับสนุน อาวุธหลัก รองและยุทโธปกรณ์ทั้งหมดสามารถปรับแต่งได้ อาวุธส่วนใหญ่จะมีการตั้งค่าเริ่มต้นสำหรับโหมดการยิงที่แตกต่างกัน ช่วยให้ผู้เล่นปรับตัวเข้ากับสภาพแวดล้อมที่พวกเขาพบตัวเองได้พวกเขาสามารถ "ชี้" เป้าหมาย (ทำเครื่องหมายตำแหน่งให้กับทีมของผู้เล่นได้) เช่นเดียวกับในหลาย เกมระบบกระสุนตกได้รับการปรับปรุงอย่างมีนัยสำคัญบังคับให้ผู้เล่นที่จะเปลี่ยนวิธีที่พวกเขาเล่นการต่อสู้ระยะปานกลางถึงระยะไกล นอกจากนี้ผู้เล่นมีความสามารถในการสู้รบได้มากขึ้นเช่นการโจมตีระยะประชิดจากด้านหน้าขณะที่ยืนหรือการหมอบยิงในขณะที่ว่ายน้ำและดำน้ำใต้น้ำเพื่อหลีกเลี่ยงการตรวจจับของศัตรู ความสามารถในการสู้รบมาตรฐานยังคงมีอยู่ในปัจจุบันรวมถึงการโหลดกระสุนซ้ำในขณะวิ่ง
ดูว์ซอแลโยเกอร์
ดูว์ซอแลโยเกอร์ (Du soleil au cœur) เป็นอัลบั้มรวมเพลงภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในประเทศฝรั่งเศสเมื่อวันที่ 3 ตุลาคม พ.ศ. 2526 เป็นอัลบั้มภาษาฝรั่งเศสลำดับที่ 5 และเป็นอัลบั้มแรกที่จำหน่ายในประเทศฝรั่งเศส
ข้อมูลอัลบั้ม
อัลบั้มนี้เป็นการรวมเพลงของเซลีนจากอัลบั้มที่จำหน่ายในประเทศแคนาดา 2 อัลบั้มคือ แตลม็องเฌดามูร์... และ เลเชอแมงเดอมาแมซง อัลบั้มออกจำหน่ายเพื่อเป็นการขอบคุณแฟนเพลงฝรั่งเศสที่เพลง "ดามูรูดามีตีเย" ประสบความสำเร็จในฝรั่งเศส (อันดับ 10 ในชาร์ตซิงเกิล) และเพลง "มงนามีมากีเต" ก็ขึ้นชาร์ตตามมา
ดูว์ซอแลโยเกอร์ ได้บรรจุเพลงฉบับยาวของ "เนอเมอแปลเญปา" และเพลงใหม่ "À quatre pas d'ici" เพลงภาษาฝรั่งเศสที่ดัดแปลงมาจากเพลงของวง Bucks Fizz ผู้ประพันธ์เพลง "ธิงค์ทไวซ์" และ "คอลเดอะแมน" ให้แก่เซลีนในภายหลัง ในแคนาดาเพลง "À quatre pas d'ici" ออกจำหน่ายในอัลบั้ม ช็องเซกงต์เดอนอแอล ซึ่งออกจำหน่ายในเดือนพฤศจิกายน พ.ศ. 2526
ในปี พ.ศ. 2545 หลังจากอัลบั้มนี้ออกแล้วกว่า 19 ปีได้มีการออกใหม่ในฝรั่งรูป รูปแบบซีดี ศึ่งมีเพลงพิเศาเพิ่มอีก 5 เพลง และในวันที่ 16 พฤษภาคม พ.ศ. 2551 ก็ได้ออกจำหน่ายในประเทศสวิตเซอร์แลนด์ด้วย
เหตุระเบิดที่แมนเชสเตอร์อะรีนา พ.ศ. 2560
เมื่อเวลา 22.33 น. ตามเวลาออมแสงบริติช (UTC+01:00) ของวันที่ 22 พฤษภาคม พ.ศ. 2560 เกิดเหตุระเบิดที่ด้านนอกอาคารแมนเชสเตอร์อะรีนา เมืองแมนเชสเตอร์ สหราชอาณาจักร หลังงานแสดงคอนเสิร์ตของอารีอานา กรานเด นักร้องชาวอเมริกัน จบลง ผู้ก่อเหตุทราบชื่อในภายหลังคือนายซัลมาน รามาดาน อะบีดี อายุ 22 ปี เป็นชาวบริติชเชื้อสายลิเบีย ได้จุดชนวนระเบิดแสวงเครื่องขณะผู้เข้าชมคอนเสิร์ตกำลังเดินทางออกจากอาคาร เป็นเหตุให้มีผู้เสียชีวิต 23 คน รวมนายซัลมานผู้ก่อเหตุ และมีผู้บาดเจ็บจำนวน 64 คน
เหตุระเบิด
เมื่อวันที่ 22 พฤษภาคม พ.ศ. 2560 เวลา 22.33 น. ตามเวลาออมแสงบริติช (UTC+01:00) ผู้ก่อเหตุได้จุดชนวนระเบิดฆ่าตัวตาย โดยเป็นระเบิดแสวงเครื่องที่เต็มไปด้วยตะปูและสลักเกลียวเป็นสะเก็ดระเบิด บริเวณโถงทางเข้าด้านนอกอาคารแมนเชสเตอร์อะรีนา เมืองแมนเชสเตอร์ ประเทศอังกฤษ หลังงานแสดงคอนเสิร์ต เดนเจอรัสวุมันทัวร์ ของอารีอานา กรานเด จบลง ทั้งนี้งานแสดงคอนเสิร์ตดังกล่าวขายที่นั่งจนหมดทุกที่นั่ง และอาจมีผู้เข้าชมมากถึง 21,000 คน ซึ่ง ณ เวลาเกิดเหตุผู้เข้าชมกำลังเดินทางกลับออกจากอาคารและเลือกซื้อสินค้าที่ระลึกของงานคอนเสิร์ตอยู่เป็นจำนวนมาก
สำนักงานตำรวจเมืองแมนเชสเตอร์ได้ทำการสืบสวนและประกาศให้เหตุระเบิดดังกล่าวเป็นการก่อการร้ายโดยใช้วิธีการระเบิดฆ่าตัวตาย นับเป็นเหตุโจมตีครั้งร้ายแรงที่สุดในสหราชอาณาจักรนับตั้งแต่เหตุระเบิดในลอนดอน 7 กรกฎาคม 2548 และเป็นเหตุระเบิดในแมนเชสเตอร์ครั้งล่าสุดนับตั้งแต้ปี พ.ศ. 2539 โดยกองทัพสาธารณรัฐไอร์แลนด์หรือ ไออาร์เอ
ความสูญเสีย
เจ้าหน้าที่ตำรวจระบุว่ามีผู้เสียชีวิตจำนวน 23 คน รวมผู้ก่อเหตุ และมีผู้ได้รับบาดเจ็บ 64 คน ในจำนวนนี้มีเด็กอายุต่ำกว่า 16 ปี จำนวน 12 คนรวมอยู่ด้วย ด้านหน่วยรถพยาบาลนอร์ทเวสต์รายงานว่าได้นำรถพยาบาลของตนจำนวนกว่า 60 คัน เข้าไปยังจุดเกิดเหตุ และได้นำผู้ได้รับบาดเจ็บทั้ง 59 คน ส่งโรงพยาบาลท้องถิ่น ในจำนวนนี้มีผู้ได้รับบาดเจ็บเล็กน้อยรวมอยู่ในที่เกิดเหตุด้วย ขณะที่อารีอานา กรานเด ไม่ได้รับบาดเจ็บจากเหตุการณ์ดังกล่าวแต่อย่างใด
ผู้ก่อเหตุ
เจ้าหน้าที่ตำรวจระบุตัวผู้ก่อเหตุทราบชื่อคือนายซัลมาน รามาดาน อะบีดี เป็นชาวบริติชอายุ 22 ปี ซึ่งทางฝ่ายความมั่นคงได้ติดตามพฤติกรรมมาก่อนหน้านี้แล้ว ซัลมานเกิดเมื่อวันที่ 31 ธันวาคม พ.ศ. 2537 ณ เมืองแมนเชสเตอร์ เป็นบุตรของครอบครัวผู้ลี้ภัยชาวลิเบียที่อาศัยอยู่ทางตอนใต้ของเมือง เขาเติบโตในเขตวัลลีย์เรนจ์และอาศัยอยู่ในย่านฟัลโลว์ฟีลด์ชานเมืองแมนเชสเตอร์ จากการสืบสวนทราบว่าซัลมานและพี่ชายมักจะไปประกอบพิธีทางศาสนาและบูชาพระเจ้าที่มัสยิดดิดส์เบอร์รีเป็นประจำ และกล่าวกันว่าบิดาของซัลมานซึ่งเป็นเจ้าหน้าที่รักษาความปลอดภัยประจำมัสยิดเป็นที่รู้จักของคนทั่วไปอย่างดี  อย่างไรก็ตามผู้ดูแลมัสยิดปฏิเสธคำกล่าวอ้างนี้พร้อมกับบอกว่า "เราไม่ทราบว่าเขาเป็นใคร เราไม่เคยพบเห็นเขามาก่อน" ซัลมานยังเคยรับงานที่ร้านขนมปังมาก่อน และเพื่อนของเขากล่าวว่าในอดีตซัลมานเป็นนักฟุตบอลที่มีทักษะและเคยเสพกัญชามาก่อน
ในอดีตซัลมานเคยเข้าไปพวกพันกับกลุ่มนักเลงก่อนที่จะกลายมาเป็นมุสลิมหัวรุนแรง มีรายงานว่าในปี พ.ศ. 2558 เขาเรียกร้องความสนใจให้กับตนเองด้วยการบ่นคร่ำครวญหลังจากฟังเทศน์เกี่ยวกับการต่อต้านการก่อการร้ายและความศักดิ์สิทธิ์ของชีวิต
ในปี พ.ศ. 2557 ซัลมานเข้าศึกษาต่อที่มหาวิทยาลัยซัลฟอร์ดในสาขาการบริหารธุรกิจ ก่อนที่จะถอนตัวออกมาในภายหลัง ด้านครอบครัว บิดา-มารดาของเขาเกิดที่กรุงตริโปลีด้วยกันทั้งคู่ และหลังจากมูอัมมาร์ กัดดาฟี อดีตผู้นำของลิเบียถูกโค้นอำนาจลงในปี พ.ศ. 2554 ทั้งสองก็ได้ตัดสินใจย้ายกลับบ้านเกิด ในขณะที่ซัลมานยังคงอาศัยอยู่ในสหราชอาณาจักรต่อไป
การสืบสวน
หลังเหตุระเบิด เจ้าหน้าที่ตำรวจพุ่งเป้าการสืบสวนไปที่เคหะสถานในฟัลโลว์ฟีลด์ที่ซึ่งซัลมานเคยอาศัยอยู่ เจ้าหน้าที่ตำรวจพร้อมอาวุธครบมือได้บุกเข้าตรวจค้นบ้านหลังดังกล่าว และจับกุมชายอายุ 23 ปีในเขตคอร์ลตัน-คัม-ฮารดี ทางตอนใต้ของเมืองแมนเชสเตอร์ เนื่องจากมีความเชื่อมโยงกับเหตุระเบิดดังกล่าว นอกจากนี้เจ้าหน้าที่ตำรวจยังได้ปฏิบัติการในพื้นที่ทางตอนใต้ของเมือง และบุกค้นที่อยู่อีกแห่งในวัลลีย์เรนจ์ด้วยเช่นกัน
เจ้าหน้าที่สืบสวนกำลังพยายามระบุให้ได้แน่ชัดว่าผู้ก่อเหตุลงมือก่อการร้ายแต่เพียงผู้เดียวหรือไม่ หรือเหตุดังกล่าวเป็นส่วนหนึ่งของเครือข่ายที่ใหญ่กว่า
เหตุการณ์ในภายหลัง
เวลาประมาณ 01.32 น. ตามเวลาท้องถิ่น เจ้าหน้าที่ตำรวจได้ทำการระเบิดวัตถุต้องสงสัยบริเวณลานสาธารณะคะทีดรัลการ์เดนส์ แต่ภายหลังการตรวจสอบพบว่าเป็นเพียงเสื้อผ้าที่ถูกทิ้งไว้เท่านั้น เช่นเดียวกับห้างสรรพสินค้าแทรฟฟอร์ดเซ็นเตอร์และอาร์นเดลเซ็นเตอร์ที่มีการอพยพคนออกจากสถานที่ หลังมีรายงานพบวัตถุต้องสงสัยในบริเวณใกล้เคียง
ชาวเมืองและผู้ให้บริการรถแท็กซี่ในแมนเชสเตอร์หลายรายได้เสนอความช่วยเหลือด้วยบริการรับส่งฟรีหรือให้ที่พำนักชั่วคราวแก่ผู้เข้าชมคอนเสิร์ตที่ติดอยู่ภายในผ่านทางทวิตเตอร์ ในขณะที่ความวุ่นวายหลังเหตุระเบิดยังทำให้ผู้ปกครองหลายรายพลัดแยกจากบุตรหลานของตน โรงแรมที่ตั้งอยู่บริเวณใกล้เคียงจึงได้เปิดรับเด็กจำนวนมากให้เข้าไปหลบภัยชั่วคราว และเจ้าหน้าที่ตำรวจทำหน้าที่เป็นผู้ประสานงานผู้ปกครองให้สามารถตามหาบุตรหลานของตนได้ที่โรงแรมดังกล่าว
ด้านรัฐอิสลามอิรักและลิแวนต์ได้กล่าวอ้างความรับผิดชอบต่อเหตุดังกล่าวผ่านแถลงการณ์อย่างเป็นทางการ พร้อมกล่าวข่มขู่ถึงเหตุโจมตีครั้งถัดไปว่าจะรุนแรงมากกว่าเดิม
หลังการประชุมคณะกรรมการแก้ไขสถานการณ์ฉุกเฉินหรือ โคบรา (Civil Contingencies Committee; COBRA) ร่วมกับเอียน ฮอปคินส์ ผู้บัญชาการตำรวจเมืองแมนเชสเตอร์ เทเรซา เมย์ นายกรัฐมนตรีสหราชอาณาจักรได้ประกาศยกระดับภัยคุกคามจากการก่อการร้ายสู่ระดับ "วิกฤต" ซึ่งเป็นระดับสูงสุด หลังจากนั้นจึงได้เริ่มปฏิบัติการเทมเพอเรอร์ (Operation Temperer) ขึ้นเป็นครั้งแรก มีการส่งนายทหารกว่า 5,000 นายเข้าประจำการสนับสนุนการทำงานของเจ้าหน้าที่ตำรวจเพื่อรักษาความปลอดภัยในพื้นที่บางส่วนของประเทศ
ในประเทศ
แอนดี เบอร์นัม นายกเทศมนตรีเมืองแมนเชสเตอร์ กล่าวต่อเหตุการณ์ว่า "เป็นการยากที่เชื่อได้ว่ามีเหตุร้ายเกิดขึ้นเมื่อไม่กี่ชั่วโมงก่อนหน้า และเป็นการยากที่จะกล่าวออกมาเป็นคำพูดได้ว่า ในวันนี้เรารู้สึกตกใจ โกรธ และเสียใจอย่างไร... ผู้ก่อเหตุได้เลือกโจมตีและสังหารเด็ก ผู้เยาว์ และครอบครัวของพวกเขา ซึ่งนับได้ว่าเป็นการกระทำที่ชั่วช้าอย่างที่สุด" นายเบอร์นัมยังได้กล่าวสรรเสริญชาวเมืองและธุรกิจท้องถิ่นที่ได้ให้ความช่วยเหลือเหยื่อหลายรายอีกด้วย นอกจากนี้เขายังได้ประกาศในภายหลังว่าจะจัดงานจุดเทียนไว้อาลัยบริเวณจัตุรัสอัลเบิร์ต เมืองแมนเชสเตอร์ ในช่วงค่ำของวันถัดมา
เหตุระเบิดยังส่งผลให้พรรคการเมืองทุกพรรคงดการรณรงค์หาเสียงสำหรับการเลือกตั้งทั่วไปในสหราชอาณาจักร พ.ศ. 2560 ด้วยเช่นกัน
ด้านสมเด็จพระราชินีนาถเอลิซาเบธที่ 2 มีพระราชดำรัสแสดงความ "เสียพระราชหฤทัยอย่างสุดซึ้ง" แก่ผู้เคราะห์ร้ายใน "เหตุการณ์อันเลวร้าย" ดังกล่าว
อื่น ๆ
อารีอานา กรานเด แสดงความคิดเห็นลงบนทวิตเตอร์ส่วนตัวว่าเธอรู้สึก "ใจสลาย" และกล่าวว่า "จากก้นบึ้งของหัวใจ ฉันรู้สึกเสียใจอย่างมาก ฉันพูดไม่ออก" ขณะที่ศิลปินนักร้องอีกจำนวนมากก็ได้แสดงความเห็นในลักษณะเดียวกันลงบนสื่อสังคม อาทิ เทย์เลอร์ สวิฟต์, บรูโน มาร์ส, แฮร์รี สไตล์, เคที เพร์รี, นิกกี มินาจ, ลอร์ด แต่ในทางกลับกัน กลุ่มผู้สนับสนุนรัฐอิสลามอิรักและลิแวนต์ได้เฉลิมฉลองเหตุโจมตีดังกล่าวลงบนสื่อสังคมด้วยเช่นกัน
ตันต็อกเส็ง
ตันต็อกเส็ง (陳篤生, 2341-24 กุมภาพันธ์ 2393) พ่อค้าและมหาเศรษฐีชาวสิงคโปร์ รับราชการเป็นผู้นำชุมชนชาวจีนในสิงคโปร์ ทุกวันนี้ โรงพยาบาลตันต็อกเส็ง และถนนตันต็อกเส็งในเขตโรงพยาบาลนั้นตั้งชื่อตามเขา
แม่น้ำพะโค
แม่น้ำพะโค (ပဲခူးမြစ်) เป็นแม่น้ำทางตอนใต้ของประเทศพม่า ไหลผ่านพะโคและย่างกุ้ง เชื่อมกับ แม่น้ำย่างกุ้ง ทางตอนใต้ของเมืองย่างกุ้ง แม่น้ำพะโคมีต้นน้ำมาจากลำธารหลายสายบนทิวเขาพะโค เดิมเชื่อว่ามีต้นทางจากภูเขาซินนามอง ในอำเภอและปะด้าน การสำรวจทางอุทกวิทยาสมัยใหม่พบลำธารไกลออกไปทางเหนือในอำเภอพยู่ ซึ่งไหลลงสู่ลุ่มแม่น้ำพะโค แม่น้ำพะโคไหลเข้าสู่เขตย่างกุ้งบรรจบกับแม่น้ำย่างกุ้งที่ มังกี้พอยต์ อำเภอโบตะทอง ซึ่งแม่น้ำต่อจากนี้เรียกกันว่าแม่น้ำย่างกุ้ง
ในปี ค.ศ. 1608 นักผจญภัยชาวโปรตุเกส ฟีลีปึ ดึ บรีตู อี นีโกตึ หรือรู้จักในพม่าว่า งะซีนกา ได้ปล้นสะดมเจดีย์ชเวดากอง คนของเขาเอาระฆังพระเจ้าธรรมเจดีย์ 300 ตันไปโดยใช้ช้างและแรงงานบังคับ ดึ บรีตูเจตนาจะหลอมระฆังเพื่อสร้างปืนใหญ่ แต่ระฆังได้ตกลงไปในแม่น้ำขณะกำลังขนย้าย
หลายคนพยายามค้นหาระฆังในน้ำขุ่นของแม่น้ำ จนถึงตอนนี้ก็ยังไม่สำเร็จ เจมส์ บลันต์ นักประดาน้ำลึกมืออาชีพได้ดำน้ำสำรวจ 115 ครั้ง โดยใช้ภาพ โซนาร์ ของวัตถุในพื้นที่เพื่อเป็นแนวทาง จนถึงวันนี้ก็ยังไม่ได้รับการกู้คืน นักประดาน้ำชาวพม่าหลายคนเสียชีวิตจากการตามหา รวมถึงนักดำน้ำของกองทัพเรือ 2 คนที่ติดอยู่ในซากเรือในบริเวณใกล้เคียง ระฆังได้กลายเป็นเป้าหมายของความเชื่อทางไสยศาสตร์ระดับชาติที่เชื่อว่าการค้นหาจะถูกคำสาป และการนำระฆังกลับมาเป็นกุญแจสู่การหลุดพ้นจากประเทศยากจน
ยูไนเต็ดคิงดอมแชมเปียนชิปทัวร์นาเมนต์ (2017)
ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์ (2017) (WWE United Kingdom Championship Tournament (2017)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 15 และ 16 มกนาคม ค.ศ. 2017 ที่ เอ็มเพรส บอลรูม แบล็กพูล มณฑลแลงคาสเชอร์ ประเทศอังกฤษ ซึ่งผู้ชนะเพียงหนึ่งเดียวจากทั้งหมด 18 คนจะได้เป็นแชมป์ดับเบิลยูดับเบิลยูอี ยูไนเต็ดคิงดอมแชมเปียนชิปคนแรก
ทางหลวงสหรัฐหมายเลข 51
ทางหลวงสหรัฐหมายเลข 51 (U.S. Route 51 หรือ US 51) เป็นทางหลวงสหรัฐแนวเหนือ–ใต้สายหลัก ระยะทาง 1286 mi จากชานเมืองทางตะวันตกของนิวออร์ลีนส์ รัฐลุยเซียนา ไปจนถึงพรมแดนรัฐวิสคอนซิน–รัฐมิชิแกน ระยะทางส่วนใหญ่ของทางหลวงสายนี้ในรัฐอิลลินอยและตอนใต้ของรัฐวิสคอนซินนั้นมีเส้นทางวิ่งขนานไปกับอินเตอร์สเตต 39 รวมทั้งมีเส้นทางซ้อนกันด้วย และเส้นนี้ในหลาย ๆ รัฐก็ยังขนานไปกับทางรถไฟกลางอิลลินอย (Illinois Central Railroad) อีกด้วย ปลายทางทิศเหนือของทางหลวงสายนี้อยู่ระหว่างเมืองเฮอร์ลีย์ รัฐวิสคอนซิน และเมืองไอร์ออนวูด รัฐมิชิแกน บริเวณทางแยกต่างระดับรูปทรัมเป็ตบนทางหลวงสหรัฐหมายเลข 2 ส่วนปลายทางทิศใต้อยู่ที่ลาปลาซ รัฐลุยเซียนา บนทางหลวงสหรัฐหมายเลข 61
ทางหลวงสหรัฐหมายเลข 51 ปรากฎในเพลงโฟล์กซองชื่อ "ไฮเวย์ฟิฟตีวันบลูส์" (Highway 51 Blues) ของเคอร์ติส โจนส์ และฉบับคัฟเวอร์ของบ็อบ ดิลลัน ในอัลบั้มที่มีชื่อเดียวกันกับเขา นอกจากนี้ วงดนตรีที่ชื่อนอร์ทมิสซิสซิปปีออลสตาส์ยังได้นำหมายเลขทางหลวงสายนี้มาเป็นชื่ออัลบั้ม ฟิฟตีวันแฟนทอม (51 Phantom)
ลี้มกโช้ว
ลี้มกโช้ว [อ่านว่า ลี้-มก-โช้ว] เป็นตัวละครในนิยายกำลังภายในของกิมย้ง เรื่องมังกรหยก
ลี้มกโช้ว เป็นศิษย์สำนักสุสานโบราณ รุ่นที่ 3 ฉายา "เทพธิดาไหมแดง" เป็นศิษย์ผู้พี่ของเซียวเหล่งนึ่ง
"ถามไถ่ทั่วโลกหล้า อันว่ารักเป็นฉันใด จึงได้มอบแก่กันด้วยชีวิต" เมื่อประโยคนี้ดังขึ้นมาย่อมมิใช่ใครอื่น นอกจาก เชียะเลี่ยงเซียนจื้อ หรือ เทพธิดาไหมแดง ลี้มกโช้ว ตัวร้ายอีกคนของเรื่อง ลี้มกโช้วนั้นเป็นศิษย์จากสำนักสุสานโบราณ นางเป็นศิษย์พี่ของเซียวเหล่งนึ่ง มีวิชาฝีมือสูงส่ง จิตใจอำมหิตยิ่ง
ความเป็นมาของลี้มกโช้วนั้น เดิมที่นางเป็นหญิงสาวที่งดงามนุ่มนวล ได้มาพบรักกับ เล็กเตียงง้วง แต่แล้วทุกสิ่งก็เปลี่ยนไปเมื่อความรักไม่สมหวัง นางถูกพิษแห่งความรักกัดกร่อนจิตใจจนกลายเป็นนางมารร้ายแห่งยุทธภพ ที่มีความชั่วร้ายอำมหิตยากจะหาใครเทียบเทียม ลี้มกโช้วแม้จะเป็นมารร้าย แต่สุ้มเสียงนางอ่อนโยนนุ่มนวล ท่าทางแช่มช้อยงดงาม บวกกับตาดำขลับฟันขาวสะอาด ผิวพรรณละเอียดอ่อน อยู่ในชุดนักพรตสีเหลืองอ่อน นับเป็นหญิงงามที่โดดเด่น เพียงแต่จิตใจภายในกลับไม่ได้งดงามตามรูปลักษณ์ภายนอก ทั้งนี้ก็เนื่องจากพิษแห่งความรักที่มักแปรเปลี่ยนผู้คน วรยุทธของลี้มกโช้วมีพื้นฐานมาจากวิชาของสำนักสุสานโบราณ โดดเด่นที่วิชาแซ่ปัดที่อ่อนนุ่มแต่บังคับได้ดังใจ และด้วยความสามารถของนาง นางยังสามารถบัญญัติวิชาฝ่ามือเบญจพิษขึ้น ซึ่งเป็นวิชาฝ่ามือที่รุนแรง เป็นที่ครั่นคร้ามแก่ชาวยุทธจักรยิ่งนัก นอกจากนี้ยังมีอาวุธลับคือ เข็มเงินน้ำแข็งเย็นที่มีพิษรุนแรงร้ายกาจ แค่เพียงสัมผัสก็สร้างความปวดร้าวสุดทนทาน หากถูกแทงเข้าไปย่อมไม่สามารถมีชีวิตสืบต่อ ทุกครั้งที่นางจะลงมือ จะประทับรอยฝ่ามือสีแดงไว้เท่ากับจำนวนคนที่ต้องสังหาร และมักจะลงมือในช่วงเวลารุ่งสาง ความอำมหิตของนางมีมาให้เห็นตังแต่เริ่มปรากฏตัว นางก็ลงมือสังหารสาวใช้ของเล็กลิบเตี้ยไปสามคนรวด หลังจากนั้นก็สังหาร เล็กลิบเตี้ยกับภรรยา และยังไล่ล่าพยายามสังหาร เทียเอ็งและเล็กบ่อซัง ซึ่งในเวลานั้นมีอายุเพียงเก้าขวบเท่านั้น ลี้มกโช้วมีศิษย์อยู่สองคน คนแรกคืออั้งเลงปอ ซึ่งถือเป็นสาวสวยอีกคนหนึ่ง แต่นิสัยก็ไม่ได้ดีไปกว่าผู้เป็นอาจารย์เท่าไหร่ คนที่สองคือเล็กบ่อซัง นางเป็นเด็กที่ถูกลี้มกโช้วสังหารบิดามารดา แต่กล้ำกลืนความแค้นแกล้งทำดีต่อนาง เพื่อรักษาชีวิตไว้ รอคอยโอกาสล้างแค้น ภายหลังเล็กบ่อซังก็หนีออกมาได้ ส่วนอั้งเลงปอก็เสียชีวิตด้วยน้ำมืออาจารย์ผู้เหี้ยมโหด
Li Mochou
เชียงใหม่ (แก้ความกำกวม)
เชียงใหม่ อาจหมายถึง
สเฟิน พิพพิก
สเฟิน พิพพิก (27 พฤษภาคม ค.ศ. 1963 – 25 กันยายน ค.ศ. 2013) เป็นนักแสดงชายชาวเยอรมัน   โดยสเฟินแสดงภาพยนตร์กว่า 60 เรื่อง ตั้งแต่ปี ค.ศ. 1993 ถึง ค.ศ. 2013He appeared in more than sixty films from 1993 to 2013.
ปีศาจแห่งเล็กซิงตัน
ปีศาจแห่งเล็กซิงตัน แปลจากรวมเรื่องสั้น Lexington Ghosts ของ ฮารูกิ มุราคามิ จัดพิมพ์โดยสำนักพิมพ์กำมะหยี่ (ตีพิมพ์ในปี พ.ศ. 2553) โดยมีเรื่องสั้น 6 เรื่อง ได้แก่
หมายเหตุ
1.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
อาฟเตอร์เดอะเควก
อาฟเตอร์เดอะเควก เป็นผลงานของ ฮารูกิ มุราคามิ แปลโดย คมสัน นันทจิต ตีพิมพ์ในปี พ.ศ. 2546 โดยสำนักพิมพ์กายมารุต ประกอบไปด้วย 6 เรื่องสั้น ได้แก่
เฟินก้านดำใบดาว
เฟินก้านดำใบดาว เป็นเฟินก้านดำที่มีการกระจายพันธุ์ค่อนข้างกว้าง มีรายงานพบในประเทศไทยทางภาคตะวันออกเฉียงเหนือ เช่นที่ จังหวัดเลย พบในบริเวณที่ดินได้รับแสงเป็นบางเวลา ใช้เป็นไม้ประดับ
ชาร์ลี ฮืบเนอร์
คาร์สเทิน โยฮันเนิส มาร์คุส ฮืบเนอร์ (Carsten Johannes Marcus Hübner; เกิด 4 ธันวาคม ค.ศ. 1972) เป็นนักแสดงชาวเยอรมัน โดยชาร์ลีแสดงภาพยนตร์มากถึง 80 เรื่อง ตั้งแต่ปี ค.ศ. 2003
1234 (เกมไพ่)
1234 เป็นเกมไพ่ชนิดหนึ่ง ที่ไม่ใช้สำหรับการพนัน ใช้ไพ่ 52 ใบ ผู้เล่น 2-4คน (หรือมากกว่านั้น)
การลงไพ่
การลงไพ่ ต้อง ลงไพ่ที่ผลรวมค่าของทุกใบมากกว่า ผลรวมไพ่ก่อนหน้า 1 หรือ 2 หรือ 3 หรือ 4 (+1 +2 +3 +4) เช่น เปิดใบแรก ได้ 2 คนต่อไปจะลง 3 4 5 6 เท่านั้น โดย 2 มีค่า 2 3 มีค่า 3 . . . 10 มีค่า 10 J = 11 Q = 12 K = 13 ส่วน A = 1 ยกเว้นถ้าลง A ใบเดียวจะหมายถึง -4 การลง A ใบเดียวสามารถลบแต้มรวม 4 และผ่านตาได้ (ห้ามลง A ขณะที่ไพ่ต่ำกว่า 4 : ใช้ A ได้เมื่อไพ่รวมเป็น 4 ขึ้นไป) (ในกรณีที่ไม่มีไพ่ลง สามารถใช้ A เพื่อข้ามเราไป แล้วลดผลรวมไพ่ลง 4 ได้)
จบ
ถ้าอีกฝ่ายไม่สามารถลงไพ่ได้ ก็จะคว่ำมือไป คนที่เหลือสุดท้ายก็จะชนะ หรือ ถ้ายังตัดสินไม่ได้ จนไพ่ใบสุดท้ายในกองถูกจั่ว จะหยุดเล่น แล้วหยิบใบสูงสุดในมือออกมา ใครมากกว่าก็ชนะ ถ้าชนกันคือเสมอ (ไม่ดูออก)
ตัวอย่าง
1. ใบแรกเปิดมาได้ Q (=12) [ไพ่ในมือคือ 2 3 4 4 5] เราสามารถลง 4 4 5 (รวม=13=12+1) จั่ว 3 ใบ
3. สมมติตาก่อนหน้า รวม 38 เรามี [K J 9 2 A] ถ้าลงหมดมือ (คือมากสุดแล้ว รวมเพียง 36 เท่านั้น) ก็ลงไม่ได้ เราสามรถใช้ A แล้วบอกว่า 34 ได้
พรรคประชาธิปไตยเขตมอญทั้งมวล
พรรคประชาธิปไตยเขตมอญทั้งมวล (All Mon Region Democracy Party; ภาษาพม่า: မွန်ဒေသလုံးဆိုင်ရာ ဒီမိုကရေစီပါတီ) เป็นพรรคการเมืองในพม่า เป็นพรรคตัวแทนของชาวมอญ ในการเลือกตั้งทั่วไปในพม่า พ.ศ. 2553 พรรคนี้ได้รับเลือก 16 ที่นั่ง แบ่งเป็น สภาล่าง 3 ที่นั่ง สภาบน 4 ที่นั่ง และสภาท้องถิ่นอีก 9 ที่นั่ง
เวเนนดาล
เวเนนดาล (Veenendaal) เป็นเทศบาลและเมืองทางตอนกลางของประเทศเนเธอร์แลนด์ ในจังหวัดยูเทรกต์ จากข้อมูลเดือนเมษายน ค.ศ. 2011 เทศบาลมีประชากร 63,017 คนและมีพื้นที่ 19.81 ตร.กม. เดิมเป็นหมู่บ้านที่ก่อตั้งในศตวรรษที่ 16 ชื่อของเมือง 'Veen' ในภาษาดัตช์แปลว่า ถ่านหินพีต และ 'daal' แปลว่าหมู่บ้าน ในปี ค.ศ. 1855 เกิดน้ำท่วม หลังจากนั้นมีอุตสาหกรรมขนสัตว์และยาสูบ ทำให้เกิดรายได้แก่เมืองตั้งแต่ราวช่วงสงครามโลกครั้งที่สอง และหลังจากสงครามโลกครั้งที่สอง ยังคงเป็นเมืองเล็ก ๆ มีผู้อยู่อาศัยราว 1 พันคน จนใน 50 ปีหลังมีการเจริญเติบโตอย่างรวดเร็ว จนมีประชากรมากกว่า 63,000 คนในปัจจุบัน
ความน่าจะเป็น (เรื่องสั้น)
ความน่าจะเป็น เป็นผลงานที่ได้รับรางวัลซีไรต์ หนังสือรวม 10 เรื่องสั้นของปราบดา หยุ่น ที่เคยตีพิมพ์ลงใน นิตยสารแพรวสุดสัปดาห์ พร้อม 3 เรื่องสั้นใหม่ ในหนังสือประกอบด้วยเนื้อหาของแง่มุมของคนที่มองโลก ในมุมกลับ เขาคิด กรองตรอง แล้วกล้ายิงคำถาม ด้วยการตั้งคำถามไว้มากมาย ที่คนทั่วไปไม่เคยถาม ซึ่งแต่ละคำถาม เป็นคำถามที่ผู้คน ไม่เคยคิดจะตอบ และเขาเองก็ไม่ต้องการคำตอบ นับเป็นการสร้างสรรค์จินตนาการ ที่แตกต่างไปจากคนอื่น แต่ทุกคำถามล้วนมี "ความน่าจะเป็น" ทั้งสิ้น
ประชาคมข่าวกรองรัสเซีย
นี่คือ ประชาคมข่าวกรองในประเทศรัสเซีย
อุทยานแห่งชาติน้ำตกโยง
อุทยานแห่งชาติน้ำตกโยง มีพื้นที่ครอบคลุมอยู่ในท้องที่ อำเภอฉวาง อำเภอนาบอน และอำเภอทุ่งสง จังหวัดนครศรีธรรมราช มีสภาพป่าที่สมบูรณ์ ประกอบด้วยทิวทัศน์และน้ำตกที่สวยงามหลายแห่ง เช่น น้ำตกโยง น้ำตกหนานปลิว  เหมาะแก่การท่องเที่ยวพักผ่อนหย่อนใจ ศึกษาหาความรู้  ทั้งเป็นต้นน้ำลำธารที่สำคัญ   อุทยานแห่งชาติน้ำตกโยงมีพื้นที่ทั้งหมดประมาณ 202.68 ตารางกิโลเมตร หรือ 128,125 ไร่
ประวัติ
อุทยานแห่งชาติน้ำตกโยง เป็นอุทยานแห่งชาติที่สำคัญเนื่องจากมีพื้นที่ซึ่งเป็นเทือกเขาสูงทอดยาว มียอดสูงสลับซับซ้อนทำให้เกิดทิวทัศน์ที่สวยงาม และเป็นป่าต้นน้ำลำธาร มีน้ำตกที่สวยงามหลายแห่ง ประกอบกับมีสภาพป่าดงดิบชื้นที่อุดมสมบูรณ์ ดังนั้นจึงมีความสำคัญต่อวงจรชีวิตของพืช และสัตว์ป่า และสภาพแวดล้อมข้างเคียงด้วย
กรมป่าไม้โดยกองอุทยานแห่งชาติ (ส่วนอุทยานแห่งชาติ) จึงได้นำเรื่องเสนอเข้าที่ประชุม คณะกรรมการอุทยานแห่งชาติ ได้มีมติในที่ประชุมครั้งที่ 1/2532 ลงวันที่ 24 พฤษภาคม 2532 เห็นชอบในหลักการให้จัดตั้งเป็นอุทยานแห่งชาติ ต่อมาได้มีพระราชกฤษฎีกากำหนดบริเวณที่ดินป่าเขาเหมน ป่าเขาหลวง ป่าปลายคลองวังหีบ ป่าน้ำตกโยง และป่าคลองปากแพรก ในท้องที่ตำบลช้างกลาง อำเภอฉวาง ตำบลเขาแก้ว ตำบลลานสกา อำเภอลานสกา ตำบลนาบอน อำเภอนาบอน ตำบลนาหลวงเสน ตำบลถ้ำใหญ่ อำเภอทุ่งสง และตำบลหินตก ตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช ให้เป็นอุทยานแห่งชาติ พ.ศ. 2534 โดยประกาศในราชกิจจานุเบกษาเล่มที่ 108 ตอนที่ 127 ลงวันที่ 22 กรกฎาคม 2534 จัดเป็นอุทยานแห่งชาติลำดับที่ 64 ของประเทศไทย
ที่ตั้งและอาณาเขตติดต่อ
อุทยานแห่งชาติน้ำตกโยง ตั้งอยู่หมู่ที่ 7 ตำบลถ้ำใหญ่ อำเภอทุ่งสง จังหวัดนครศรีธรรมราช อยู่ระหว่างเส้นรุ้งที่ 8 องศา 09 /-8 องศา 21/เหนือ และอยู่ระหว่างเส้นแวงที่ 99 องศา 38/ - 99 องศา 50/ตะวันออก มีเนื้อที่ประมาณ 128,125 ไร่ หรือประมาณ 205 ตารางกิโลเมตร ครอบคลุม พื้นที่ดังนี้
การใช้ที่ดินและแบ่งส่วนใช้สอย
พื้นที่แบ่งออกเป็น 3 ส่วนดังนี้
ลักษณะภูมิอากาศ
อุทยานแห่งชาติน้ำตกโยง ตั้งอยู่บนคาบสมุทรทำให้ได้รับอิทธิพลจากลมมรสุมที่พัดผ่านทะเลทั้งสองด้าน ฝนตกเกือบตลอดทั้งปี ระหว่างเดือนพฤษภาคม-ธันวาคม มีอากาศค่อนข้างเย็นและฤดูร้อนจะอยู่ระหว่างเดือนมกราคม-เดือนเมษายน อุณหภูมิโดยเฉลี่ยโดยประมาณ 26 องศาเซลเซียส สภาพภูมิอากาศโดยทั่วไป อยู่ในภูมิอากาศเขตร้อนชื้น มีฝนตกชุกเกือบทั้งปี มีปริมาณน้ำฝนเฉลี่ยรายปี 2,000-3,000 มิลลิเมตร บางแห่งสูงกว่า 4,000 มิลลิเมตร
พรรณไม้และสัตว์ป่า
สภาพป่าทั่วไปเป็น
สัตว์ป่าที่สำรวจพบในป่าเขาบริเวณนี้ที่สำคัญ เช่น เสือดำ เลียงผา สมเสร็จ หมูป่า เก้ง กระจง อีเห็น ชะมด ลิงเสน ค่าง ชะนี กระรอก เม่น นกหว้า นกยูง เหยี่ยว ไก่ป่า นกเขาเปล้า นกเงือก นกขมิ้น นกกางเขนดง นกแซงแววหางปลา นกปรอดหัวโขน ตะพาบน้ำ ตะกวด กิ้งก่า จิ้งเหลน งูกะปะ กบ เขียด คางคก ปลาแงะ ปลาซิว ปลากระทิง ปลาชะโด ปูน้ำตก ผีเสื้อกลางวัน ผีเสื้อกลางคืนและแมลงปีกแข็งต่างๆ
การเดินทาง
อุทยานแห่งชาติน้ำตกโยง ตั้งอยู่ที่ หมู่ที่ 7 ต.ถ้ำใหญ่ อ. ทุ่งสง จ. นครศรีธรรมราช 80110 โทรศัพท์ : 0 7535 4967  โทรสาร : 0 7535 4967
จากกรุงเทพมหานคร ถึงอำเภอทุ่งสง ระยะทางประมาณ 774 กิโลเมตร จากอำเภอทุ่งสงถึงอุทยานแห่งชาติน้ำตกโยงตามทางหลวงแผ่นดินหมายเลข 403 แยกซ้ายทางสถาบันเทคโนโลยีราชมงคล วิทยาเขตนครศรีธรรมราช ระยะทางประมาณ 4 กิโลเมตร ถึงบริเวณน้ำตกโยง รวมระยะทางประมาณ 8.5 กิโลเมตร
จากกรุงเทพมหานครถึงอำเภอทุ่งสง ระยะทางประมาณ 775 กิโลเมตร ถึงที่ทำการอุทยานแห่งชาติน้ำตกโยงระยะทางประมาณ 8.5 กิโลเมตร
จากกรุงเทพมหานคร ลงที่สนามบินนครศรีธรรมราช แล้วไปต่อยังอำเภอทุ่งสง ซึ่งห่างจากสนามบินประมาณ 60 กิโลเมตร
ราชอาณาจักรมอนเตเนโกร
ราชอาณาจักรมอนเตเนโกร (Краљевина Црнa Горa; Kingdom of Montenegro) เป็นรัฐราชาธิปไตยในยุโรปตะวันออกเฉียงใต้ ตั้งอยู่ในพื้นที่ประเทศมอนเตเนโกรในปัจจุบัน ราชอาณาจักรดำรงอยู่ในช่วงเวลาเดียวกับสมัยแห่งความวุ่นวายภายในคาบสมุทรบอลข่านและสงครามโลกครั้งที่หนึ่ง ในทางนิตินัยแล้วราชอาณาจักรปกครองด้วยระบอบราชาธิปไตยภายใต้รัฐธรรมนูญ แต่ในทางปฏิบัติมีลักษณะเป็นสมบูรณาญาสิทธิราชย์ เมื่อวันที่ 28 พฤศจิกายน ค.ศ. 1918 หลังจากการสิ้นสุดลงของสงครามโลกครั้งที่หนึ่ง สมัชชาพอดกอรีตซาได้ประกาศรวมชาติเข้ากับราชอาณาจักรเซอร์เบีย และเปลี่ยนสถานะเป็นราชอาณาจักรแห่งชาวเซิร์บ โครแอต และสโลวีนในอีกสามวันต่อมาเมื่อวันที่ 1 ธันวาคม ค.ศ. 1918 การรวมชาติกับเซอร์เบียในครั้งนี้กินเวลาเกือบ 88 ปี จวบจนกระทั่งใน ค.ศ. 2006
ประวัติศาสตร์
เจ้าชายนิกอลาแห่งมอนเตเนโกรประกาศราชอาณาจักรมอนเตเนโกรในเซตีเญ เมื่อวันที่ 28 สิงหาคม 1910 ยกระดับประเทศจากระดับราชรัฐ กษัตริย์นิกอลาที่ 1 ปกครองประเทศในฐานะเจ้าชายตั้งแต่ปี 1860 และทรงได้ริเริ่มการปฏิรูปหลายครั้งในช่วงต้นศตวรรษที่ 20 เช่น การออกรัฐธรรมนูญและสกุลเงินใหม่ เปอเปอร์มอนเตเนโกร
มอนเตเนโกรเข้าร่วมสงครามบอลข่านครั้งที่หนึ่งในปี 1912 โดยหวังว่าจะได้ส่วนแบ่งในพื้นที่รูเมเลียที่อยู่ภายใต้การควบคุมของออตโตมันแห่งสุดท้าย มอนเตเนโกรได้ดินแดนเพิ่มเติมโดยแยกแซนด์ชากกับเซอร์เบียในวันที่ 30 พฤษภาคม 1913 แต่มอนเตเนโกรต้องละทิ้งเมืองอิชโคดราที่เพิ่งยึดได้
(ชกาดาร์ ปัจจุบัน ชกอเดอร์) ส่งไปยังรัฐใหม่ของแอลเบเนียในเดือนพฤษภาคม 1913 ตามการยืนกรานของมหาอำนาจ Esad Pasha ทำข้อตกลงที่จะยอมจำนนเมืองนี้ให้กับชาวมอนเตเนกริน เพื่อแลกกับมอนเตเนโกรที่สนับสนุนการเรียกร้องของเขาในแอลเบเนียกลาง อย่างไรก็ตาม เนื่องจากชกอเดอร์และบริเวณโดยรอบมีชาวแอลเบเนียเป็นส่วนใหญ่ พื้นที่ดังกล่าวจึงตกเป็นของรัฐแอลเบเนียแทน เมื่อสงครามบอลข่านครั้งที่สองปะทุขึ้นในเดือนมิถุนายน 1913 เซอร์เบียต่อสู้กับบัลแกเรีย และกษัตริย์นิกอลาได้ทรงนำมอนเตเนโกรเข้าฝั่งเซอร์เบีย
ในช่วงสงครามโลกครั้งที่หนึ่ง (1914-1917) มอนเตเนโกรเป็นพันธมิตรกับไตรภาคี ซึ่งสอดคล้องกับนโยบายสนับสนุนเซอร์เบียของกษัตริย์นิกอลา ดังนั้น ออสเตรีย-ฮังการีจึงยึดครองมอนเตเนโกรตั้งแต่วันที่ 15 มกราคม 1916 ถึงตุลาคม 1918
เมื่อวันที่ 20 กรกฎาคม พ.ศ. 2460 การลงนามในปฏิญญาคอร์ฟูได้คาดเดาถึงการรวมประเทศมอนเตเนโกรกับเซอร์เบีย เมื่อวันที่ 26 พฤศจิกายน พ.ศ. 2461 สภาพอดกอรีตซา ซึ่งเป็นองค์กรที่ได้รับการเลือกตั้งซึ่งอ้างว่าเป็นตัวแทนของชาวมอนเตเนโกรได้ลงมติอย่างเป็นเอกฉันท์ให้ถอดถอนกษัตริย์นิกอลาที่ 1 (ซึ่งยังคงถูกเนรเทศ) และรวมมอนเตเนโกรเข้ากับเซอร์เบีย จากเหตุการณ์นี้ นิกอลาที่ 1 ซึ่งเคยสนับสนุนการรวมชาติกับเซอร์เบียให้เป็นรัฐที่ยิ่งใหญ่กว่าโดยราชวงศ์ของพระองค์มีบทบาทสำคัญ เปลี่ยนไปส่งเสริมลัทธิชาตินิยมมอนเตเนโกรและต่อต้านการรวมชาติกับเซอร์เบีย ซึ่งเป็นตำแหน่งที่พระองค์รักษาไว้จนกระทั่งสวรรคตในฝรั่งเศสในปี 1921
ในช่วงสงครามโลกครั้งที่ 2 กองกำลังอิตาลีที่ยึดครองในยูโกสลาเวียได้พิจารณาเปลี่ยนเขตปกครองมอนเตเนโกรของอิตาลีให้กลายเป็นอาณาจักรหุ่นเชิด แต่แผนการเหล่านี้ไม่ได้เกิดขึ้น
ออลมิวสิก
ออลมิวสิก (allmusic) หรือก่อนหน้านี้เรียก ออลมิวสิกไกด์ (All Music Guide) เป็นฐานข้อมูลเกี่ยวกับดนตรี มีเจ้าของคือออลมีเดียไกด์ ก่อตั้งในปี 1991 โดยไมเคิล เออร์เลไวน์ เพื่อเป็นไกด์ให้กับผู้บริโภค ออกหนังสือใช้สำหรับอ้างอิงในปี 1992 และหลังจากนั้นเมื่อมีเวิลด์ไวด์เว็บขึ้น ก็มีในโกเฟอร์
เว็บไซต์ออลมิวสิก.คอม เปิดตัวเมื่อปี 1995 เพื่อเป็นเว็บสาธิตเกี่ยวกับฐานข้อมูลด้านลิขสิทธิ์เพลง และข้อมูลอื่น ๆ มากมาย ออลมิวสิกอ้างว่าเป็นฐานข้อมูลดิจิทัลเกี่ยวกับดนตรีที่ใหญ่ที่สุดในโลก มีเพลง 6 ล้านเพลง รวมถึงมีภาพปก ซึ่งมากกว่า 5 แสนปกทำการสแกนขึ้น
ออลมิวสิกให้ข้อมูลต่าง ๆ ไม่ว่าจะเป็นข้อมูลแคตาล็อก ประวัติศิลปิน การวิจารณ์อัลบั้ม แนวเพลง ศิลปินใกล้เคียง เพลย์ลิสต์และข้อมูลของไอทูนส์มิวสิกสโตร์, ซูนมาร์เก็ตเพลส, อีมิวสิก, AOL, ยาฮู!, อเมซอน.คอม และเว็บสโตร์เกี่ยวกับเพลงต่าง ๆ
ช่างสำราญ
ช่างสำราญ เป็นวรรณกรรมที่ได้รับรางวัลซีไรต์ในปี พ.ศ. 2546 แต่งโดย เดือนวาด พิมวนา
เนื้อหา
นวนิยายเรื่องนี้แสดงภาพชีวิตของเด็กบ้านแตก คือเด็กชายกำพล ช่างสำราญ ที่ทำให้ผู้อ่านต้องคาดเดาว่า เนื้อเรื่องจะเป็นอย่างไร โดยเริ่มจากการเปิดเรื่องด้วยเหตุการณ์ที่รุนแรง ทั้งการกล่าวถึงแม่เด็กที่มีชู้ และพ่อเด็กที่ไม่มีเงินเช่าบ้าน ต้องหอบหิ้วเด็กไปอาศัยในสังคมใหม่ ที่มีชาวบ้านชอบยุ่งเรื่องของเพื่อนบ้าน ดังนั้นเนื้อหาของเรื่องส่วนหนึ่งจึงเป็นการวิพากษ์วิจารณ์เรื่องของชาวบ้านที่ชอบยุ่งเรื่องของเพื่อนบ้าน แม้ว่าเหมือนจะทำให้เรื่องราวยุ่งยาก แต่ในความเป็นจริงแล้ว ลักษณะนี้เป็นรากเหง้าทางวัฒนธรรมของไทย ที่แม้จะเป็นการยุ่งสอดรู้สอดเห็น แต่ก็แฝงไปด้วยความเอื้ออาทรที่มีต่อเด็กชายคนนี้ ซึ่งในแง่นี้ก็คือ ผู้เขียนใช้รากเหง้าทางวัฒนธรรม และความเอื้ออาทรในหมู่ชาวบ้านมาช่วยเด็กชายคนนี้นั่นเอง
นวนิยายเรื่องนี้มีทั้งความสนุก เรื่องตลก (ที่อาจจะหัวเราะไม่ออก) ภาพความสะเทือนใจ อย่างไรก็ตาม อาจารย์ยุรฉัตรกล่าวว่า แม้เนื้อหามีลักษณะไม่เครียดทั้งเรื่อง แต่ก็แฝงความสะเทือนอารมณ์เอาไว้ในขณะเดียวกัน ซึ่งทำให้มีความน่าสนใจ
เมืองนาย
เมืองนาย หรือ เมืองหน่าย (မိုးနဲ) ตั้งอยู่ที่ละติจูด 20 องศา 30 ลิปดา เหนือ ลองติจูด 97 องศา 52 ลิปดาตะวันออก อยู่ในพื้นที่รัฐฉานใต้ ฝั่งตะวันตกแม่น้ำสาละวิน ใกล้กับจังหวัดแม่ฮ่องสอน ในอดีตเคยเป็นเมืองลูกของเชียงใหม่สมัยพญามังราย และอดีตเมืองหลวงของรัฐฉาน
สมัยพระเจ้าสีหสุรมหาธรรมราชา เจ้าเมืองอังวะซึ่งเป็นพระโอรสของพระเจ้าบุเรงนอง ยกทัพมาตีเมืองนายซึ่งสมัยนั้นยังขึ้นตรงต่อเชียงใหม่ ประเทศราชของอาณาจักรอยุธยา เป็นเหตุให้สมเด็จพระนเรศวรมหาราชทรงยกทัพไพร่พล 100,000 นายไปเมืองนายและอังวะ ระหว่างเคลื่อนทัพผ่านเมืองเชียงใหม่ พระองค์ประชวรและสวรรคต ณ เมืองแหน แขวงเมืองเชียงใหม่ สมเด็จพระเอกาทศรถจึงเลิกทัพและทรงนำพระบรมศพกลับมายังอยุธยา
ประวัติศาสตร์
เมืองนายเป็นเมืองเก่าแก่เจริญรุ่งเรืองมาตั้งแต่อดีต โดยอยู่ในเขตภาคใต้ของรัฐฉาน ซึ่งได้ก่อตั้งมาเมื่อก่อน ค.ศ. 441 ในปี ค.ศ. 1319 เจ้ามังรายได้ฟื้นฟูเมืองนายและแต่งตั้งให้โอรสปกครอง เจ้าที่สืบเชื้อสายมาจากเจ้ามังรายได้สิ้นสุดลงในปี ค.ศ. 1566 เพราะอาณาจักรตองอูเข้ายึด ค.ศ. 1567 เป็นต้นมาเมืองนายขาดเจ้าผู้ปกครอง จึงได้อัญเชิญเจ้าเมืองสี่ป้อมาปกครอง และใน ค.ศ. 1631 ได้อัญเชิญเจ้าเมืองมีดมาปกครองสืบต่อมา ในปี ค.ศ. 1772 เมืองนายเป็นศูนย์กลางของการปกครองเมืองไตสืบต่อจากเมืองแสนหวี รายชื่อเจ้าผู้ปกครองเมืองนายที่สามารถรวบรวมได้มีดังนี้ 1. เจ้าเสือเผือกฟ้า (ค.ศ. 1567–1568)
2. โอรสเจ้าเสือเผือกฟ้า 2 องค์ ปกครองร่วมกัน (ค.ศ. 1568–1585)
3. กษัตริย์พม่าได้ส่งตัวแทนมาปกครอง (ค.ศ. 1585–1631)
4. เจ้าหลาคำ (โอรสเจ้าฟ้าเมืองมีด) (ค.ศ. 1631–1675)
6. เจ้าเสือห่ม (โอรสเจ้าจ๋ามคำ) (ค.ศ. 1678–1704)
7. เจ้าขุนอ้าน (โอรสเจ้าเสือห่ม) (ค.ศ. 1704–1728)
8. เจ้าซูวคาด (โอรสเจ้าขุนอ้าน) (ค.ศ. 1728–1746)
9. เจ้าส่วย มยาด โน (โอรสเจ้าซูวคาด) (ค.ศ. 1746–1772)
11. เจ้าขุนส่วยหว่า (โอรสเจ้าส่วย มยาด จยอ) (ค.ศ. 1790–1811)
12. เจ้าจุ่ง (ขุนเมืองเจียงตอง) (ค.ศ. 1811–1842 )
13. เจ้าขุนหนุ่ม (โอรส เจ้าขุนจุ่ง) (ค.ศ. 1842–1868)
14. เจ้าโพ (โอ้) (โอรสเจ้าขุนหนุ่ม) (ค.ศ. 1868–1874)
15. เจ้าขุนจี่ (ส่วยจี่) (อาเจ้าขุนโอ้) (ค.ศ. 1874–1884) เจ้าขุนจี่นี้ได้ฆ่าพม่าแล้วหนีไปอยู่ที่เชียงตุง
16. ทากหลู่ (เคยเป็นพระมาก่อน มีเชื้อสายปะโอ) (ค.ศ. 1884–1888)
17. เจ้าขุนจี่ (จากเชียงตุงมาปกครองอีกครั้ง) (ค.ศ. 1888–1914)
18. เจ้าขุนจ่อจ่าม (โอรสของพี่ชายเจ้าขุนจี่) (ค.ศ. 1914–1929)
19. เจ้าจ่อโฮ (โอรสเจ้าขุนจ่อจ่าม) (ค.ศ. 1929–1948)
20. เจ้าเปี้ย (โอรสเจ้าจ่อโฮ) (ค.ศ. 1948–1959)
เจ้าเปี้ย ผู้ปกครองเมืองนาย และบรรดาเจ้าฟ้าเมืองไตทั้งหมด ได้สละอำนาจให้กับรัฐบาลสหพันธรัฐฉานเมื่อวันที่ 25 เมษายน ค.ศ. 1959
เยกอร์เยฟสค์
เยกอร์เยฟสค์ (Его́рьевск; Yegoryevsk) เป็นเมืองและศูนย์กลางการปกครองของเขตเยกอร์เยฟสกี ในมอสโกโอบลาสต์ ประเทศรัสเซีย ตั้งอยู่ทางฝั่งขวาของแม่น้ำกุสลิตซา เมืองมีประชากร 70,081 คน (ค.ศ. 2010) เป็นที่รู้จักตั้งแต่ราวปี ค.ศ. 1462 ในฐานะหมู่บ้านวืยโซโคเย (Vysokoye) ก่อตั้งเป็นเมืองในปี ค.ศ. 1778
โมฮัมเหม็ด อับดุลลาฮี โมฮัมเหม็ด
โมฮัมเหม็ด อับดุลลาฮี โมฮัมเหม็ด "ฟารมาโจ" (Maxamed Cabdulaahi Maxamed Farmaajo, محمد عبد الله محمد) (เกิด 11 มีนาคม พ.ศ. 2505 ที่ โมกาดิชู ประเทศโซมาเลีย) เป็นนักการทูต ศาสตราจารย์ และนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียในช่วง พ.ศ. 2560 – 2565 นายกรัฐมนตรีโซมาเลียในช่วง พ.ศ. 2553 – 2554 เคยดำรงตำแหน่งเอกอัครราชทูตโซมาเลียประจำสหรัฐอเมริกาในช่วง พ.ศ. 2528 - พ.ศ. 2532 และเป็นผู้ก่อตั้งและเลขาธิการพรรคทาโย
ลูทเซีย เฮิฟลิช
ลูทเซีย เฮิฟลิช (Lucie Höflich) เป็นนักแสดงหญิงชาวเยอรมัน อาจารย์โรงเรียนในกรุงเบอร์ลิน ลูทเซียเกิดเมื่อวันที่ 20 กุมภาพันธ์ ค.ศ. 1883 ที่ฮันโนเฟอร์ และลูทเซียเสียชีวิตเมื่อวันที่ 9 ตุลาคม ค.ศ. 1956 ที่เบอร์ลิน
สตูดิโออัลบั้ม
สตูดิโออัลบั้ม (Studio album) เป็นอัลบั้มเพลงใหม่ของศิลปิน โดยปกติจะไม่รวมเพลงแสดงสดหรือรีมิกซ์ ถ้ามีจะไม่เป็นเพลงส่วนใหญ่ของอัลบั้ม มักจะเรียกว่า โบนัสแทร็ก และเนื่องจากมีระยะเวลาในการทำงานเป็นธรรมชาติอยู่แล้ว จึงทำให้มีความสละสลวย เทคนิคในภาคผลิตที่ดี เสียงซาวด์เอฟเฟกต์ การใช้วงดนตรีร่วม
ทางอุตสาหกรรมดนตรี สตูดิโออัลบั้มมักจะมีความหมายตรงข้ามกับ อัลบั้มรวมเพลง และอัลบั้มบันทึกการแสดงสด และมักจะมียอดขายสูง อย่างในสหราชอาณาจักร มี 18 อัลบั้ม ใน 24 อัลบั้มของสตูดิโออัลบั้มที่มียอดขายเกิน 2.5 ล้านชุด
เดือนวาด พิมวนา
เดือนวาด พิมวนา หรือชื่อจริง พิมใจ จูกลิ่น (22 มีนาคม 2512 - ) เป็นนักเขียนสตรีที่มีชื่อเสียง มีผลงานมากมาย เช่น ผู้บรรลุ, หนังสือเล่มสอง ปัจจุบันเธอปักหลักเขียนหนังสืออยู่ที่บ้านเกิดและมีเรื่องสั้นขนาดยาว ตีพิมพ์ในมติชน
ประวัติ
พิมใจ จูกลิ่น เป็นชาวจังหวัดชลบุรี เกิดในครอบครัวชาวไร่ ทำงานหนังสือพิมพ์ท้องถิ่นอยู่ระยะหนึ่ง ก่อนลาออกมาเขียนหนังสืออย่างจริงจัง ผลงานของเธอได้รับรางวัล ได้ประดับช่อการะเกด ผลงานยอดเยี่ยม และ ผลงานยอดนิยม ซึ่งในเรื่อง ผู้บรรลุ ได้ประดับช่อการะเกด โดยควบรางวัลเรื่องสั้นช่อการะเกดยอดเยี่ยมและรางวัลช่อการะเกดยอดนิยม นับเป็นนักเขียนหญิงคนแรกที่ได้รับการประดับช่อสามหน
แม่น้ำรำลึก
แม่น้ำรำลึก เป็นกวีนิพนธ์ ของ เรวัตร์ พันธุ์พิพัฒน์ ได้รับรางวัลวรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) ของประเทศไทย ประจำปี พ.ศ. 2547
เซ็ชโชเซกิ
เซ็ชโชเซกิ (殺生石 (Sesshōseki)) เป็นหินก้อนหนึ่งในเทือกเขาภูเขาไฟในพื้นที่นาซุ จังหวัดโทจิงิ ประเทศญี่ปุ่น ซึ่งเป็นพื้นที่ที่มีชื่อเสียงเรื่องอนเซ็ง ตำนานของญี่ปุ่นเล่าว่าหินนี้จะทำให้ผู้ใดที่สัมผัสมันถึงแก่ความตาย ในญี่ปุ่น หินและหินใหญ่ในพื้นที่ที่มีควันพิษภูเขาไฟมักเรียกว่า Sessho-seki (殺生石) ซึ่งแปลว่าหินแห่งความตาย หินนี้ยังมีความเกี่ยวพันกับตำนานพื้นถิ่นเรื่องทามาโมะโนมาเอะ และจิ้งจอกเก้าหาง
ตำนาน
เชื่อกันว่าหินนี้เป็นศพของทามาโมะโนมาเอะ สาวงามที่ถูกเปิดโปงว่าเป็นจิ้งจอกเก้าหางและทำงานให้แก่ปีศาจ ไดเมียว รวมถึงวางแผนจะสังหารจักรพรรดิโทบะเพื่อแย่งชิงราชบัลลังก์ ตามที่ระบุใน โอโตงิโซชิ หลังจิ้งจอกเก้าหางนางนี้ถูกสังหารโดยนักรบชื่อดัง มิอูระโนะซูเกะ ร่างของเธอกลายเป็นหินเซ็ชโชเซกินี้ ต่อมา มีพระสงฆ์รูปหนึ่งนามว่าเก็นโนะ (Genno) เดินทางมาพักอยู่ข้างกับหินนี้แล้วถูกดวงวิญญาณของนางทามาโนะโนมาเอะคุกคาม เก็นโนะจึงทำพิธีไล่ผี และร้องของให้นางพ้นจากบาป นางยอมต่อพระเก็นโนะและสัญญาจะไม่หลอกหลอนอยู่ในหินนี้อีก
หินแตก
ในวันที่ 5 มีนาคม 2022 มีรายงานว่าหินแตกออกเป็นสองส่วน เป็นไปได้สูงว่าเป็นผลจากการสึกกร่อนตามกาลเวลา อย่างไรก็ตามในโลกอินเทอร์เน็ตมีผู้คนจำนวนมากออกมาแสดงความเห็นเกรงกลัวว่าวิญญาณของจิ้งจอกเก้าหางที่ถูกมัดเก็บในหินได้แตกออก และจะออกมาหลอกหลอนผู้คนอีก ในวันที่ 26 มีนาคม 2022 รัฐบาลท้องถิ่นได้นิมนต์พระสงฆ์ในพื้นที่มาประกอบพิธีเพื่อสงบดวงวิญญาณจิ้งจอกเก้าหางลง ในพิธีมีการสวดมนต์ ถวายเครื่องสักการะ และโบกพัด ฮาราเองูชิ บนหินที่แตก
อาภัสรา เลิศประเสริฐ
อาภัสรา เลิศประเสริฐ ชื่อเล่น โยโกะ เป็นนักแสดงชาวไทย เกิดเมื่อวันที่ 19 กรกฎาคม พ.ศ. 2544 เธอมีพี่สาวคือ Naerunchara Lertparsert ชื่อเล่น เนโกะ
การศึกษา
ระดับมัธยมปลายโรงเรียนสาธิตมหาวิทยาลัยศรีนครินทรวิโรฒประสานมิตร (ฝ่ายมัธยม) ปัจจุบันกำลังศึกษาที่ มหาวิทยาลัยกรุงเทพ
กีฬากรีฑาในซีเกมส์ 2017
กรีฑาในซีเกมส์ 2017 จัดขึ้นที่สนามกีฬาแห่งชาติ, ประเทศมาเลเซีย
ฟีลด์คอมแบต
รูปแบบการเล่น
เป้าหมายของเกมคือการทำให้มันไปจนจบสนามรบด้วยการใช้เจเนซิส ซึ่งเป็นยานรบที่สามารถยิงขีปนาวุธออกไปได้ ในขณะที่ผู้เล่นควบคุมกองกำลังสีน้ำเงิน ผู้เล่นจะต้องเอาชนะกองกำลังสีแดง โดยอย่าให้เราตายในกระบวนการหลีกเลี่ยงหรือยิงเฮลิคอปเตอร์, ทหารราบ และรถถัง ลักษณะที่น่าสนใจของเกมนี้คือมันเป็นไปได้ที่จะขอกำลังเสริมจากกองทัพซึ่งผู้เล่นครอบครอง โดยการกดปุ่ม A และ B ในเวลาเดียวกัน เมื่อใดก็ตามที่ผู้เล่นหมดหน่วยเพื่อช่วยเขาในการต่อสู้ เราก็สามารถใช้อาวุธพิเศษเพื่อ "ดูดซับ" ศัตรูและเพิ่มเข้ามาในกองทัพของเรา
กีฬากรีฑาในซีเกมส์ 2017
เกมการแข่งขันในปี 2017 จะประกอบไปด้วยสี่สิบห้ารายการ (23 รายการสำหรับผู้ชาย และ 22 รายการสำหรับผู้หญิง).
ฟีลด์คอมแบต
รูปแบบการเล่น
เกมดังกล่าวใช้ไรด์ออฟเดอะวาลคิรีส์ ของริชชาร์ท วากเนอร์ เป็นเพลงประกอบ นอกจากนี้ยังมียูเอฟโอศัตรู เช่น ยานอวกาศที่เมื่ออยู่ในสนามรบพยายามที่จะคว้าหน่วยที่ให้ความช่วยเหลือกับผู้เล่น (หากมีในสนามรบ) และหลบหนีไป อีกทั้งยังมีส่วนในการรบทางอากาศต่อเฮลิคอปเตอร์ที่ให้การสนับสนุน (หากมี)
กีฬากรีฑาในซีเกมส์ 2017
รายการ
ด้านล่างนี้คือรายการต่างๆ ที่จะเข้าร่วมแข่งขัน (ระยะทางทั้งหมดเป็นหน่วยวัดเมตรเว้นแต่ที่ระบุไว้):
ฟีลด์คอมแบต
การตอบรับ
ในประเทศญี่ปุ่น เกมแมชชีนได้จัดอันดับฟีลด์คอมแบตในฉบับวันที่ 15 เมษายน ค.ศ. 1985 ในฐานะหน่วยอาร์เคดบนโต๊ะที่ประสบความสำเร็จมากที่สุดอันดับเก้าของปี
MILF
MILF ย่อมาจาก "Mother/Mom/Mama I'd Like to Fuck" แปลว่าแม่ที่ฉันอยากร่วมเพศด้วย ตัวย่อเพื่อสื่อถึงแม่ที่น่าดึงดูดทางเพศ
คอนเซ็ปของ MILF เกิดขึ้นก่อนคำจะถูกคิดค้นขึ้น อย่างที่เห็นได้จากตัวละคร นางโรบินสัน ในหนังThe Graduate (1967) คำนี้เริ่มใช้มาตั้งแต่ยุค 90 ในปีค.ศ. 2002 ผู้อาศัยในรัฐวอชิงตันได้ขอป้ายทะเบียนรถยนต์ที่เขียนว่า "GOTMILF" แปลว่า มี MILF ไหม เพื่อล้อเลียนสโลแกน Got Milk ของโครงการรณรงค์ดื่มนม ป้ายได้รับอนุมัติในตอนแรกแต่ภายหลังถูกยกเลิกดหลังจากมีคนร้องเรียน ในเดือนธันวาคมปีค.ศ 2007 สารการบินราคาถูก สปิริต แอร์ไลน์ ได้ออกแคมเปญโฆษณาที่มีข้อโต้เถียงโดยใช้คำว่า MILF เพื่อโปรโมตจุดหมายปลายทางในเขตร้อน และย่อมาจาก "Many Islands, Low Fares" แปลว่าหลายเกาะราคาถูก และใช้แคมเปญนี้อีกครั้งในเดือนมกราคม ปี ค.ศ. 2009
วัดราษฎร์รังสรรค์ (จังหวัดกระบี่)
วัดราษฎร์รังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวลึกใต้ อำเภออ่าวลึก จังหวัดกระบี่ มีเนื้อที่ 33 ไร่ 2 งาน 67 ตารางวา ปัจจุบันมีพระครูโสภิตธรรมนิเทศ เป็นเจ้าอาวาส
วัดราษฎร์รังสรรค์ เดิมมีชื่อว่า วัดบ้านอ่าวลึกใต้ต้นประดู่ แต่ชาวบ้านเรียกว่า วัดหลาดใต้ (ตลาดใต้) สร้างเมื่อ พ.ศ. 2456 โดยรองอำมาตย์ตรีลาวัณวุฒิกร (เอียด บุรนันท์) ต่อมาเมื่อ พ.ศ. 2516 นายรังสรรค์ บรรณกิจพีรพล นายอำเภอในขณะนั้น ได้อาราธนาพระครูสุเมธีธรรมประสาท (คง ฐิตธมฺโม) จากวัดในอำเภอตะกั่วทุ่ง จังหวัดพังงา มาเป็นเจ้าอาวาส รวมถึงได้เปลี่ยนชื่อวัดมาเป็น "วัดราษฎร์รังสรรค์" จากนั้นเป็นต้นมา วัดได้รับเลือกเป็นวัดพัฒนาตัวอย่างระหว่าง พ.ศ. 2514–2518 ได้รับคัดเลือกให้เป็นวัดพัฒนาตัวอย่างเมื่อ พ.ศ. 2535 วัดได้รับพระราชทานวิสุงคามสีมา เมื่อวันที่ 1 มกราคม พ.ศ. 2489
อาคารและเสนาสนะที่สำคัญ ได้แก่ อุโบสถซึ่งภายในมีภาพวาดพุทธประวัติ ศาลาการเปรียญ ศาลา 100 ปี กุฏิสงฆ์ ศาลาบูรพาจารย์ เมรุ ศาลาบำเพ็ญกุศลศพ และอาคารศูนย์ I.C.T. ชุมชนประจำตำบลอ่าวลึกใต้
มัสยิดและป่าช้ามาเก๊า
มัสยิดและป่าช้ามาเก๊า (Mesquita e Cemitério de Macau) เป็นมัสยิดและป่าช้ามุสลิมเพียงแห่งเดียวในมาเก๊า ตั้งอยู่เขตนอซาซึโญราดึฟาตีมา
กิจกรรม
มัสยิดมาเก๊าเป็นที่ตั้งของสมาคมอิสลามมาเก๊า (Associação Islâmica de Macau) ซึ่งจัดการกิจการต่าง ๆ ของมัสยิด ก่อตั้งตั้งแต่ ค.ศ. 1935 ในยุคอาณานิคมโปรตุเกส
จะมีศาสนิกชนเข้าร่วมกิจกรรมทางศาสนามากในวันอาทิตย์ งานแต่งงาน หรือวันอีดิลอัฎฮา โดยมากจะมีการจัดกิจกรรมอ่านพระคัมภีร์อัลกุรอาน ส่วนวันอีดิลอัฎฮาจะมีการเชือดวัวที่โรงฆ่าสัตว์มาเก๊า
สหพันธ์ฟุตบอลลักเซมเบิร์ก
สหพันธ์ฟุตบอลลักเซมเบิร์ก (Lëtzebuerger Foussballfederatioun; Fédération Luxembourgeoise de Football, FLF; Luxemburger Fußballföderation) เป็นหน่วยงานที่ดูแลฟุตบอลในประเทศลักเซมเบิร์ก ทั้งลักเซมเบิร์กฟุตบอลลีกและฟุตบอลทีมชาติลักเซมเบิร์ก ที่ตั้งของสหพันธ์อยู่ที่เขตมงแดร์แกงจ์ ทางตอนใต้ของนครลักเซมเบิร์ก
คาทูนา ลอริก
คาทูนา ลอริก (Khatuna Lorig) เกิดวันที่ 1 มกราคม ค.ศ. 1974 ที่ทบิลิซี และมีชื่อแรกเกิดคือ คาทูนา คริวิชวิลี (ხათუნა ქვრივიშვილი) เป็นนักกีฬายิงธนูชาวอเมริกันผู้มีพื้นเพมาจากสาธารณรัฐจอร์เจีย
ลอริกได้รับเหรียญทองแดงในประเภทบุคคล และเหรียญทองในประเภททีมในการแข่งขันชิงแชมป์ยุโรป 1990 ที่บาร์เซโลนา ที่ซึ่งเธอแข่งในนามของทีมสหภาพโซเวียต รวมทั้งเธอยังได้รับเหรียญทองในประเภทบุคคลและทีมในการแข่งขันชิงแชมป์ยุโรป 1992 ที่ประเทศมอลตา
ลอริกได้รับเหรียญทองแดงจากการแข่งขันประเภททีมหญิงให้แก่ทีมรวมเฉพาะกิจในโอลิมปิกในโอลิมปิกฤดูร้อน 1992 แล้วลอริกก็เข้าแข่งขันให้แก่ทีมชาติจอร์เจียในโอลิมปิกฤดูร้อน 1996 และโอลิมปิกฤดูร้อน 2000 ในชื่อของ คาทูนา ลอริก จากนั้นเธอก็ได้รับสัญชาติสหรัฐฯ และได้รับการคัดเลือกเข้าสู่การแข่งขันยิงธนูประเภทบุคคลหญิง ในโอลิมปิกฤดูร้อน 2008 ที่กรุงปักกิ่ง โดยในรอบจัดอันดับเธอทำคะแนนรวมที่ 635 แต้ม ที่ซึ่งเธออยู่ในอันดับที่ 16 ของตาราง และในการแข่งไฟนอล เธอได้พบกับ เวอร์กินี อาร์โนลด์ จากฝรั่งเศสในรอบแรก และเธอก็เป็นฝ่ายชนะที่คะแนน 107-105 ในรอบที่สองเธอได้เป็นฝ่ายชนะ อลิสัน วิลเลียมสัน ที่คะแนน 112-109 และชนะ อานา เรนดอง ที่คะแนน 107-95 ซึ่งเธอสามารถเข้าสู่รอบควอเตอร์ไฟนอล แต่เธอก็ไม่สามารถเอาชนะ ยุน อกฮี ผู้ซึ่งได้เหรียญทองแดงในเวลาต่อมา โดยเป็นฝ่ายแพ้ 111-105
คาทูนา ลอริก ยังเป็นผู้สอนการยิงธนูแบบรีเคิร์ฟให้แก่ เจนนิเฟอร์ ลอว์เรนซ์ ซึ่งเป็นนักแสดงหญิงในภาพยนตร์ ค.ศ. 2012 เรื่อง เกมล่าเกม
เคยู แบนด์ (วงดนตรี)
KU Band เป็น วงดนตรีสากลประจำมหาวิทยาลัยเกษตรศาสตร์ ถือกำเนิดขึ้นอย่างเป็นทางการในวันที่ 8 กันยายน พ.ศ. 2494 นับว่าเป็นวงดนตรีประจำมหาวิทยาลัยแห่งที่สองของประเทศไทย ก่อตั้งโดย พระเจ้าวรวงศ์เธอ พระองค์เจ้าจักรพันธ์เพ็ญศิริ เพื่อออกแสดงใน “ งานวันไก่” หรือ งานตัดสินและแจกรางวัลการประกวดไก่ไข่ดกประจำปีของสมาคมเลี้ยงไก่
ปัจจุบัน KU Band วงดนตรีประจำมหาวิทยาลัยเกษตรศาสตร์มีที่ทำการ ณ อาคาร อวบ เหมะรัชตะ และมีงานเทศกาลคอนเสิร์ตจัดขึ้นเป็นประจำในทุกๆปี
รถถังทหารราบ
รถถังทหารราบ เป็นแนวคิดที่สหราชอาณาจักรและฝรั่งเศสพัฒนาขึ้นในช่วงก่อนสงครามโลกครั้งที่สอง รถถังทหารราบได้รับการออกแบบมาเพื่อสนับสนุนการเข้าตีของทหารราบ เพื่อการนี้ ยานพาหนะส่วนใหญ่จะมีการหุ้มเกราะอย่างแน่นหนาเพื่อทำให้ปฏิบัติหน้าที่ใกล้ชิดกับทหารราบแม้ถูกระดมยิงอย่างหนัก เกราะที่มีความหนาเป็นพิเศษทำให้ความเร็วลดลง แต่ไม่เป็นปัญหาเมื่อใช้สนับสนุนทหารเดินเท้าที่เคลื่อนที่ค่อนข้างช้า
เมื่อการโจมตีที่มีรถถังทหารราบสนับสนุนสามารถทะลวงพื้นที่ที่ได้รับการป้องกันอย่างหนาในแนวรบข้าศึกแล้ว รถถังที่เร็วกว่า เช่น รถถังครุยเซอร์หรือรถถังเบา ซึ่งตั้งใจให้ใช้ความเร็วที่สูงกว่าและพิสัยที่ไกลกว่าปฏิบัติหน้าที่หลังแนวรบและตัดเส้นทางส่งกำลังบำรุงและการสื่อสาร
ต่อมาแนวคิดรถถังสากลเข้าแทนที่รถถังทหารราบ คือเป็นรถถังที่สามารถปฏิบัติหน้าที่ทั้งรถถังทหารราบและครุยเซอร์ได้อย่างเพียงพอ ดังที่ปรากฏในรถถังเซนจูเรียนซึ่งมาแทนทั้งรถถังเชอร์ชิลล์และรถถังขนาดกลางหรือครุยเซอร์ที่ประจำการอยู่ในขณะนั้น
เดวิด วอน (นักฟุตบอล)
เดวิด โอวิน วอน (David Owen Vaughan) เกิดเมื่อวันที่ 18 กุมภาพันธ์ ค.ศ. 1983 เป็นนักฟุตบอลชาวเวลส์ ปัจจุบันเล่นให้กับสโมสรแนนทวิช ทาวน์ ในนอร์เทิร์น พรีเมียร์ลีก
ดิสคัฟเวอรีไซแอ็นซ์เอเชีย
ดิสคัฟเวอรีไซแอ็นซ์เอเชีย (Discovery Science Asia) คือช่องรายการโทรทัศน์สารคดี ซึ่งรายการต่างๆ ในช่องนี้จะเน้นเรื่องราวเกี่ยวกับวิทยาศาสตร์และเทคโนโลยีที่สนุกและเข้าใจง่าย ตั้งแต่วิทยาศาสตร์ในอดีต, ปัจจุบัน จนถึงวิทยาการล้ำยุคในอนาคต ในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 563 ในระบบดิจิตอล
วิทูร หลังจิ
นายวิทูร หลังจิ (1 มกราคม พ.ศ. 2488 - 7 พฤศจิกายน พ.ศ. 2552) อดีตสมาชิกสภาผู้แทนราษฎรจังหวัดสตูล 1 สมัย ปี 2531 และเป็นอดีตนายกองค์การบริหารส่วนจังหวัดสตูล ปี 2547
ประวัติ
วิทูร หลังจิ เกิดเมื่อวันที่ 1 มกราคม พ.ศ. 2488 ที่ตำบลพิมาน อำเภอเมืองสตูล จังหวัดสตูล เป็นบุตรของนายศาสตร์ กับนางลัมหล๊ะ หลังจิ สำเร็จการศึกษาระดับประกาศนียบัตรวิชาชีพ (ปวช.) จากโรงเรียนการช่างสตูล และ ระดับประกาศนียบัตรวิชาชีพชั้นสูง (ปวส.) จาก วิทยาเขตอุเทนถวาย
แพนด้า (เพลง)
"แพนด้า" (Panda) เป็นซิงเกิลเปิดตัวของนักร้องฮิปฮอปชาวอเมริกัน ดีไซเนอร์ เพลงเผยแพร่ครั้งแรกวันที่ 15 ธันวาคม ค.ศ. 2015 และออกเป็นซิงเกิลให้ดาวน์โหลดในร้านไอทูนส์วันที่ 20 ธันวาคม ค.ศ. 2015 ก่อนจำหน่ายอีกครั้งในวันที่ 27 กุมภาพันธ์ ค.ศ. 2016 เพลงแต่งโดยดีไซเนอร์และโปรดิวเซอร์เพลงชื่อ เมเนซ ส่วนหนึ่งของเพลง "แพนด้า" ถูกนำไปใส่ในเพลง "ฟาเธอร์สเตร็ตช์มายแฮนส์ พาร์ต 2" ของคานเย เวสต์ ผู้ก่อตั้งค่ายกูดมิวสิก ในสตูดิโออัลบั้มเดอะไลฟ์ออฟพาโบล และทำให้เกิดรีมิกซ์หลายเพลง ซิงเกิลขึ้นอันดับหนึ่งบนชาร์ตบิลบอร์ดฮอต 100 ในสิ้นเดือนเมษายน ค.ศ. 2016 มิวสิกวิดีโอออกอากาศวันที่ 10 พฤษภาคม ค.ศ. 2016
วิทูร หลังจิ
งานการเมือง
วิทูร ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคชาติไทย ซึ่งได้รับเลือกตั้งในครั้งแรก และครั้งเดียว ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดสตูล
สมาชิกสภาผู้แทนราษฎร
วิทูร หลังจิ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ถึงแก่อนิจกรรม
วิทูร หลังจิ เสียชีวิตด้วยโรคมะเร็งในกระดูก เมื่อวันที่ 7 พฤศจิกายน พ.ศ. 2552 สิริอายุรวม 64 ปี